Návrh Zmluvy o dielo č. ..............

*uzatvorená v zmysle § 536 a nasl. Zákona č. 513/1991 Zb. Obchodného zákonníka v platnom znení*

*(ďalej len „ObZ“) medzi zmluvnými stranami*

**Objednávateľ:**

Obchodné meno: **AGREX s.r.o.**

Sídlo: Námestie baníkov 31, 048 01 Rožňava

IČO: 36 213 187

DIČ: 2021649773

IČ DPH: SK2021649773

Zápis: OR OS Košice I, Oddiel: Sro, Vložka číslo: 13162/V

Bankové spojenie: UniCredit Bank Czech Republic and Slovakia, a.s.

Číslo účtu: SK32 1111 0000 0066 1863 4002

Zastúpený: Peter Legnár, konateľ spoločnosti

(ďalej ako „objednávateľ“)

a

**Zhotoviteľ:**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

(ďalej ako „zhotoviteľ“)

**Preambula**

Táto Zmluva o dielo (ďalej len „zmluva“) sa uzatvára ako výsledok verejného obstarávania podľa § 117 zákona č. 343/2015 Z.z. financovaného z programu Interreg Slovakia-Hungary 1801.

I.
Úvodné ustanovenie

1. Podkladom pre uzavretie tejto zmluvy je cenová ponuka zhotoviteľa na predmet zmluvy ***„*Cyklocentrum Buzgó*“*** s oceneným rozpočtom (Príloha č. 1), spracovaná na základe požadovaných špecifikácií v zmysle Výzvy na predkladanie ponúk.
2. Východiskové údaje:

Názov dodávky: **Cyklocentrum Buzgó**

Miesto dodania: ***Krásnohorská Dlhá Lúka 312, 049 45***

Investor: ***AGREX s.r.o., Námestie baníkov 31, 048 01 Rožňava***

Začiatok realizácie: ***Ihneď po doručení písomnej objednávky***

II.
Všeobecné ustanovenia

1. Zhotoviteľ sa zaväzuje, že za cenu podľa čl. VII. tejto zmluvy zhotoví pre objednávateľa dielo podľa čl. III tejto zmluvy.
2. Objednávateľ sa zaväzuje riadne dokončené dielo prevziať a za dielo zaplatiť zhotoviteľovi cenu podľa čl. VII. tejto zmluvy.

III.
Predmet zmluvy

1. Predmetom tejto zmluvy je záväzok zhotoviteľa zhotoviť dielo pre objednávateľa – stavebné práce špecifikované v prílohe č. 1 tejto zmluvy, podľa podmienok stanovených touto zmluvou.
2. Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné zhotovenie diela podľa tejto zmluvy.

IV.
Zhotovenie diela

1. Zhotoviteľ sa zaväzuje na svoje náklady a na svoje nebezpečenstvo zhotoviť dielo v zmysle čl. III. tejto zmluvy s termínom začatia plnenia ihneď po doručení písomnej objednávky a s termínom ukončenia plnenia do 7 mesiacov od doručenia písomnej objednávky.
2. Pri zhotovovaní diela postupuje zhotoviteľ samostatne avšak v prípade potreby je viazaný pokynmi objednávateľa.
3. Zhotoviteľ nie je v omeškaní s plnením záväzku, ak mu objednávateľ neposkytol potrebnú súčinnosť. O prevzatí dokončeného diela musí byť spísaný Protokol o odovzdaní a prevzatí stavby podpísaný objednávateľom a zhotoviteľom. Podmienkou prevzatia diela objednávateľom je úspešné vykonanie a zdokladovanie potrebných skúšok predpísaných osobitnými predpismi, záväznými normami a projektovou dokumentáciou, revízií a pod. v zmysle ustanovení tejto zmluvy. Doklady o týchto skúškach podmieňujú prevzatie diela. Deň podpisu Protokolu o odovzdaní a prevzatí stavby oboma zmluvnými stranami sa považuje za deň odovzdania diela.
4. Vlastníctvo, ako aj nebezpečenstvo škody k zhotovovanej veci prechádza na objednávateľa odovzdaním predmetu diela.

V.
Povinnosti objednávateľa

1. Objednávateľ sa zaväzuje odovzdať zhotoviteľovi stavenisko pre vykonávanie diela v súlade s podmienkami projektovej dokumentácie ihneď po doručení písomnej objednávky. Súčasne s odovzdaním staveniska odovzdá objednávateľ zhotoviteľovi projektovú dokumentáciu v jednom vyhotovení.
2. Objednávateľ je povinný riadne zhotovené dielo, ktoré je bez akýchkoľvek vád, prevziať.

VI.
Povinnosti zhotoviteľa

1. Zhotoviteľ sa zaväzuje, že zhotoví dielo vo vlastnom mene a na vlastné nebezpečenstvo v súlade s ponukou predloženou vo verejnom obstarávaní a podľa vypracovanej projektovej dokumentácie.
2. Zhotoviteľ je povinný odovzdať objednávateľovi doklady, ktoré sa vzťahujú k odovzdanému dielu a ktoré sú potrebné na jeho užívanie.
3. Zhotoviteľ pri realizácii prác dodrží všeobecne záväzné predpisy, technické normy, dojednania tejto zmluvy, vyjadrenia verejnoprávnych orgánov a poverených organizácií.

VII.
Cena diela

1. Cena za zhotovenie diela zhotoviteľom je určená na základe záväzného úplného oceneného rozpočtu, ktorý je uvedený v prílohe č. 1. Je to cena pevná, maximálna a nemenná.

1. Cena za zhotovenie diela zhotoviteľom je určená na základe záväzného úplného oceneného rozpočtu, ktorý je uvedený v prílohe č. 1. Je to cena pevná, maximálna a nemenná.

2. Cena za zhotovenie diela podľa tejto zmluvy:

Cena za predmet diela bez DPH: .......................................EUR

DPH 0%\*

Celková cena za predmet diela: .......................................EUR

\*DPH bude účtovať zhotoviteľ podľa platných predpisov.

1. V cene za zhotovenie diela sú zahrnuté aj náklady na vybudovanie, prevádzku, údržbu a vypratanie zariadenia staveniska, všetky náklady spojené s vytýčením podzemných inžinierskych sietí, dopravné náklady, náklady na zabezpečenie dopravnej situácie, bezpečnostné opatrenia, všetky ostatné náklady zhotoviteľa spojené so zhotovením stavby, náklady, ktoré zhotoviteľovi vzniknú pri vzniku škody a pri odvracaní hroziacich škôd, náklady na likvidáciu všetkých odpadov, ktoré vzniknú v priebehu výstavby, náklady spojené s odberom elektrickej energie a vody, resp. iných na stavbe použitých energií, náklady spojene s výlukami a odstávkami prevádzok a zariadení.
2. V kalkulácii ceny diela sú zahrnuté podľa potreby aj náklady na odvoz sute vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska, spracovanie dielenskej alebo výrobnej dokumentácie ak to bude potrebné, náklady na stráženie staveniska a náklady na spotrebu elektrickej energie a vody, poistné stavby počas realizácie, kompletačná činnosť, skúšky a merania kontroly kvality prác, opatrenia na zabezpečenie neobmedzenej prevádzky a pod.

**VIII.**

**Platobné podmienky**

1. Objednávateľ neposkytuje na plnenie zmluvy preddavok.
2. Zhotoviteľ je povinný do 3 dní od platnosti zmluvy (podpisu objednávateľom) zložiť na účet Objednávateľa finančnú zábezpeku na plnenie diela vo výške 10% hodnoty zákazky s DPH ako inštitút zábezpeky na zhotovenie diela - predmetu zmluvy a jeho dokončenie, jeho kvalitu, včasnosť a dodržanie ostatných zmluvných podmienok vrátane ceny. Uvedenú zábezpeku bude Objednávateľ môcť použiť na úhradu odstraňovania nedorobkov, vád predmetu zmluvy, zmluvné pokuty, úroky z omeškania a náhradu škody podľa tejto zmluvy, ako aj na prípadné dokončenie diela - predmetu zmluvy.
3. Táto zábezpeka (kaucia) je vratná nasledovne:
4. do 30 dní od riadneho a včasného splnenia predmetu zmluvy a ostatných zmluvných podmienok zhotoviteľom,

alebo

b) do 30 dní, keď táto zmluva nenadobudne účinnosť do 12 mesiacov od jej podpísania.

1. Objednávateľ sa zaväzuje uhradiť zhotoviteľovi cenu za zhotovenie diela podľa faktúry vystavenej zhotoviteľom po riadnom odovzdaní diela a po podpise Protokolu o odovzdaní a prevzatí stavby so splatnosťou 30 dní odo dňa vystavenia faktúry, a to bezhotovostným prevodom na účet zhotoviteľa uvedený v záhlaví tejto zmluvy.
2. Faktúra bude predložená v piatich rovnopisoch.
3. Súčasťou faktúry bude Protokol o odovzdaní a prevzatí stavby a zástupcom objednávateľa potvrdený súpis vykonaných prác v zmysle oceneného rozpočtu, ktorý tvorí prílohu č. 1 tejto zmluvy.
4. Objednávateľ' počas realizácie môže požiadať zhotoviteľa o vystavenie čiastkových faktúr na už zhotovené ucelené časti diela v prípade, keď to bude potrebovať' pre čerpanie úverov resp. EU-fondov pred ukončením diela.

IX.
Sankcie

1. Pri nedodržaní termínu zhotovenia a montáže diela zhotoviteľom (čl. IV bod 1 zmluvy) je zhotoviteľ povinný zaplatiť objednávateľovi zmluvnú pokutu vo výške 0,05% z celkovej ceny diela podľa článku VII. za každý deň omeškania.
2. Ak zhotoviteľ neuvoľní stavenisko do 3 pracovných dní po výzve objednávateľom, zaväzuje sa zaplatiť zmluvnú pokutu vo výške 0,5 % z celkovej ceny diela podľa článku VII. za každý deň omeškania.
3. V prípade omeškania objednávateľa s finančnou úhradou faktúry za zhotovenie diela je objednávateľ povinný zaplatiť zhotoviteľovi úrok z omeškania vo výške 0,05 % z dlžnej sumy za každý deň omeškania.
4. V prípade, že zhotoviteľ nedodrží kritériá, na základe ktorých získal zákazku v obstarávaní, je povinný zaplatiť objednávateľovi sankciu minimálne vo výške finančného rozdielu medzi víťaznou ponukou a ponukou ďalšieho uchádzača v poradí.

X.

Záručná doba

1. Záručná doba na dielo podľa tejto zmluvy je 60 mesiacov a začína plynúť dňom písomného prevzatia diela na základe Protokol o odovzdaní a prevzatí stavby podpísaného zástupcami obidvoch zmluvných strán. Zhotoviteľ zodpovedá za to, že dielo je zhotovené podľa tejto zmluvy.
2. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.
3. Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom.
4. Zhotoviteľ nezodpovedá za vady spôsobené nesprávnym používaním diela alebo poškodením diela objednávateľom.
5. Vady zistené a reklamované v záručnej dobe sa zhotoviteľ zaväzuje odstrániť bezplatne a bezodkladne najneskôr v lehote 30 dní od ich písomného oznámenia objednávateľom.

XI.

Ostatné dojednania

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy vrátane zákona č. 82/2005 Z. z. v platnom znení, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených osôb zmluvných strán a rozhodnutiami, vyjadreniami a stanoviskami dotknutých orgánov štátnej správy.
2. Zhotoviteľ bude informovať objednávateľa o stave rozpracovaného diela na pravidelných poradách, ktoré bude objednávateľ organizovať podľa potreby, najmenej však raz za 14 dní. (tzv. kontrolný deň). Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa na vykonanie prác.
3. Zhotoviteľ čestne vyhlasuje, že má oprávnenie vykonávať živnosť v rozsahu, v akom si to vyžaduje táto zmluva.
4. Podstatným porušením zmluvy je:
	* prekročenie dohodnutých termínov o viac ako 10 dní ,
	* prekročenie termínu riadneho dokončenia diela o viac ako 10 dní,
	* zhotovenie diela, ktoré nedosahuje základné kvalitatívne a technické ukazovatele podľa príslušných STN,
	* vadné plnenie zmluvy zo strany zhotoviteľa, na ktoré bol písomne upozornený, a ktoré v dohodnutej lehote neodstránil,
	* ak zhotoviteľ v rozpore s ustanoveniami zmluvy zastavil realizáciu predmetu tejto zmluvy alebo inak prejavil svoj úmysel nepokračovať v plnení zmluvy.
5. V prípade podstatného porušenia zmluvy má objednávateľ právo odstúpiť od zmluvy. Účinky odstúpenia od zmluvy nastávajú v okamihu doručenia písomného prejavu vôle zhotoviteľovi. Odstúpením od zmluvy sú zmluvné pokuty okamžite vymáhateľné.
6. Ak dôjde k zániku záväzku z dôvodov, za ktoré zodpovedá zhotoviteľ, objednávateľ nie je povinný uhradiť mu náklady, ktoré vznikli s prípravou a zhotovením diela.
7. V prípade hroziaceho alebo zahájeného konkurzného konania proti zhotoviteľovi, alebo v prípade podaného návrhu na vyrovnanie zhotoviteľom, je zhotoviteľ povinný o týchto skutočnostiach písomne upovedomiť objednávateľa bez zbytočného odkladu. Zároveň je povinný písomne upovedomiť objednávateľa o zmenách vo svojich vlastníckych pomeroch, inak zodpovedá objednávateľovi za vzniknutú škodu.
8. Zhotoviteľ podpisom tejto zmluvy výslovne prehlasuje, že žiadna fyzická osoba pre neho nevykonáva nelegálnu prácu v zmysle ustanovení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v platnom znení (ďalej len „zákon o nelegálnom zamestnávaní“), v prípade, že sa preukáže opak výlučne zhotoviteľ je zodpovedný za všetky následky a škody s tým súvisiace, ktoré by mohli vzniknúť objednávateľovi a zhotoviteľ sa výslovne zaväzuje uhradiť sankcie mu uložené v zmysle ustanovení zákona o nelegálnom zamestnávaní.
9. Zhotoviteľ sa zaväzuje, že ak Riadiaci orgán vyzve objednávateľa na predloženie dokladov v rámci realizácie diela, o ktorých táto zmluva nepojednáva, je zhotoviteľ povinný na požiadanie takéto doklady predložiť objednávateľovi.
10. Zhotoviteľ sa zaväzuje strpieť výkon kontroly / auditu súvisiaceho s predmetom zmluvy kedykoľvek počas platnosti a účinnosti Zmluvy o poskytnutí́ nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadosť a poskytnutie nenávratného finančného príspevku podľa Zmluvy o poskytnutí nenávratného finančného príspevku.
11. Zhotoviteľ sa zaväzuje, že najneskôr v čase uzavretia Zmluvy o dielo uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, kontakt.
12. Objednávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora podľa zákona č. 315/2016 Z.z. a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.

XII.
Záverečné ustanovenia

1. Zhotoviteľ berie na vedomie, že predmet tejto zmluvy je predmetom Zmluvy o poskytnutí príspevku. Zmluvné strany sa dohodli, že Objednávateľ má právo odstúpiť od tejto zmluvy a nevystaviť objednávku v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia poskytnúť žiadaný príspevok na financovanie predmetu zmluvy podľa tejto zmluvy.
2. Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
3. V prípade, ak niektoré ustanovenie tejto zmluvy je alebo sa stane neplatné alebo neúčinné, zostávajú ostatné ustanovenia tejto zmluvy platné a účinné. Namiesto neplatného alebo neúčinného ustanovenia sa použijú ustanovenia všeobecne záväzných právnych predpisov upravujúcich danú vec.
4. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.
5. Zmluvné strany prehlasujú, že sa oboznámili s obsahom tejto zmluvy, v plnom rozsahu s ním súhlasia a prehlasujú, že pri podpise tejto zmluvy konali slobodne a že nebola podpísaná v tiesni a ani za nápadne nevýhodných podmienok, právny úkon bol urobený určite a vážne.
6. Zmluva je vyhotovená v 4 rovnopisoch, 3 rovnopisy pre objednávateľa a 1 rovnopis pre zhotoviteľa.
7. Zmluva nadobúda platnosť dňom jej podpísania oboma zmluvnými stranami a účinnosť vystavením písomnej objednávky zo strany objednávateľa.
8. Zmluva sa uzatvára na obdobie 21 mesiacov odo dňa platnosti zmluvy. V prípade nevystavenia písomnej objednávky objednávateľom v lehote 12 mesiacov odo dňa podpisu tejto zmluvy, platnosť zmluvy zaniká uplynutím tejto lehoty.
9. Zmluvné strany sa v zmysle § 3 a § 4 ods.1 zákona č. 244/2002 Z. z. o rozhodcovskom konaní v znení neskorších právnych predpisov dohodli, že všetky spory, ktoré medzi nimi vznikli alebo ktoré medzi nimi vzniknú z tejto zmluvy alebo v súvislosti s ňou, vrátane sporov o jej platnosť, výklad alebo zrušenie, sa budú prejednávať a rozhodovať v rozhodcovskom konaní pred Arbitrážnym súdom - stálym rozhodcovským súdom zriadenom Slovenskou poľnohospodárskou a potravinárskou komorou, Záhradnícka 21, 811 07  Bratislava - Staré Mesto, IČO: 31826253, a to za podmienok a podľa pravidiel vymedzených Štatútom Arbitrážneho súdu a Rokovacím poriadkom Arbitrážneho súdu. Spor je oprávnený rozhodnúť jediný rozhodca, ktorého je oprávnené menovať Predsedníctvo Arbitrážneho súdu. Strany sa zaväzujú podrobiť rozhodnutiu tohto súdu a jeho rozhodnutie bude pre strany konečné, záväzné a vykonateľné. Zmluvné strany sa dohodli, že v zmysle ust. § 22a zákona č. 244/2002 Z. z. o rozhodcovskom konaní v znení neskorších právnych predpisov môže Arbitrážny súd na návrh účastníka rozhodcovského konania nariadiť predbežné opatrenie aj bez vyjadrenia druhého účastníka rozhodcovského konania.
10. Neoddeliteľnou súčasťou tejto zmluvy sú:

**Príloha č. 1** – Rozpočet Výkaz výmer

**Príloha č. 2** – Podmienky využitia subdodávateľov

V ......................... dňa ........................... V .......................... dňa .........................

Objednávateľ: Zhotoviteľ:

......................................................... ............................................................

 Peter Legnár, konateľ

 AGREX s.r.o.